Ontvoerde baba gevind, egpaar vasRevelation Jones Lt. kol. Lungelo Dlamini, ŉ polisiewoordvoerder, sê die seuntjie, Revelation Jones, is Donderdag in Fordsburg gevind. Die Pakistani-egpaar wat die seuntjie glo ontvoer het, is in hegtenis geneem. Die egpaar het glo ŉ kamer in die seuntjie se ouers se huis gehuur. Hulle het die seuntjie glo Dinsdag ontvoer nadat hulle sy oppasser probeer keelaf sny het. Ifeanyi Jones, die seuntjie se pa, het die babaoppasser in ŉ kritieke toestand aangetref en haar na ŉ hospitaal geneem. Volgens die polisie het die egpaar nog nie hul huurgeld vir Desember 2012 betaal nie. Jones het laat Woensdagaand ŉ SMS ontvang waarin die ontvoerders ‘n losprys van R100 000 geëis het. Die egpaar het glo drie van hul eie kinders en die vrou is glo weer swanger.